open-index/open-wikipedia-markdown huggingface dataset:
Սալ (երկրաբանություն)

175px|մինի|աջից|Սալերի առաջացումը
**Սալ**, երկրակեղևի տեղամաս պլատֆորմի սահմաններում, որտեղ ծալքավոր հիմքը գտնվում է համեմատաբար ցածր խտությունների վրա և ծածկված է հորիզոնական կամ թույլ կերպով խախտված նստվածքային ապարների հաստվածքով (1–15 կմ)։ Սալը հակադրվում է պլատֆորմի համեմատաբար բարձրացած կառուցվածքին՝ վահանին, ու բարդացված է ավելի ցածր կարգի տարբեր կառուցվածքներով (անտեկլիզներով, սինեկլիզներով, կամարներով և այլն)։ Նորագույն գեոդինամիկական մոդելներում սալ տերմինն օգտագործվում է ավելի լայն առումով։ Մոդելներում լիթոսֆերան դիտվում է իբրև սալերի մի բազմություն, որոնք միմյանցից անջատված են խզման զոնաներով և ենթարկվում են հորիզոնական, ուղղաձիգ ու պտուտակային տեղաշարժերի։ Տերմինն առաջարկել է Զյուսը, 1885 թվականին։

Կատեգորիա:Տեկտոնիկա
Կատեգորիա:Սալերի տեկտոնիկա
Կոստաս Վառնալիս

**Կոստաս Վառնալիս** (), հույն գրող, հասարակական գործիչ։

## Նկարագիրը
Բանաստեղծությունների առաջին ժողովածուն («Հարյուրերորդը») տպագրվել է 1905 թվականին։ Սոցիալ-հեղափոխական թեմատիկան է իշխում «Լույս, որ այրում է» (1922), «Պաշարված ստրուկներ» (1927) բանաստեղծությունների ժողովածուներում։ Գրել է երգիծական պամֆլետվիպակներ («Աոկրատեսի ճշմարիտ պաշտպանականը», 1931, հայկական հրատարակչություն 1963, «Պենելոպեի օրագիրը», 1947), քաղաքական թեմայով ֆելիետոններ («Դիկտատորներ», ժողովրդական)։ Վառնալիսի «Աոլոմոսն առանց մետաֆիզիկայի» (1925) ակնարկները, «իսկական,կենդանի մարդիկ» (1939) գրական դիմանկարները, «Դեղագիտություն-քննադատություն» (1958) հոդվածների ժողովածուն սկզբնավորել են մատերիալիստ, գեղագիտությունը Հունաստանում։ Դեմոկրատական հայացքների համար հետապնդվել է «ժողովուրդների միջև խաղաղության ամրապնդման համար» միջազգային լենինյան մրցանակ (1958)։
150px|մինի |աջից|Կոստաս Վառնալիսին նվիրված հուշաքար
## Գրականություն
* *Чернышова Т. Н.* Варналис Костас // Украинская литературная энциклопедия. —։ Главная редакция Украинской советской энциклопедии им. М. П. Бажана, 1988. — Т. 1. — С. 274.
* *Чернышова Т.* Костас Варналис (Биография) // *Варналис К.* Истинная апология Сократа. Сатирические новеллы и портреты. —։ Днепр, 1984. — С. 256—261.
* *Спатис Д.* Варналис, Костас. // Краткая литературная энциклопедия. —։ Советская энциклопедия, 1962. — Т. 1. — Стлб. 861.

## Ծանոթագրություններ

Կատեգորիա:Հույն գրողներ
Կատեգորիա:Աթենքի համալսարանի շրջանավարտներ
Կատեգորիա:20-րդ դարի բանաստեղծներ
Կատեգորիա:Աթենքում թաղվածներ
Կատեգորիա:Հույն հասարակական գործիչներ
Կատեգորիա:Հույն լրագրողներ
Կատեգորիա:Հույն թարգմանիչներ
Կատեգորիա:Հույն դրամատուրգներ
Կատեգորիա:Արձակագիրներ
Կատեգորիա:Բանաստեղծներ այբբենական կարգով
Արամ Սաթունց

**Արամ Մովսեսի Սաթունց (Սաթյան)** (), հայ խորհրդային կոմպոզիտոր, ՀԽՍՀ արվեստի վաստակավոր գործիչ (1975), Երկրորդ համաշխարհային պատերազմի մասնակից։

Աշոտ Սաթյանի եղբայրը։

## Կենսագրություն
մինի|Արամ Սաթունցի հուշատախտակը Երևանի Արամի փողոցի 80 հասցեում
Սովորել է Բաքվի (1938-1941 թթ.) և Երևանի (1944-1947 թվականներ) կոնսերվատորիաներում։

Մասնակցել է Երկրորդ համաշխարհային պատերազմին։ Եղել է Հայկական 89-րդ հրաձգային դիվիզիայի զինվոր-երաժիշտների էստրադային նորաստեղծ նվագախմբի ղեկավարը։ Պատերազմի թեժ օրերին է ծնվել Սաթունցի Աշոտ Գրաշու խոսքերով գրված *«Փառք  սովետական բանակին»* երգը, որը տպագրվել է Անդրկովկասյան զինվորական օկրուգի օրգան «Լենինյան դրոշ» թերթում։ 1945 թվականից աշխատել է «Հայֆիլմ» կինոստուդիայում, որպես երաժշտական բաժնի վարիչ, 1949-1974 թ.՝ Հայաստանի ռադիոյի և հեռուստատեսության պետական կոմիտեում (երաժշտական խմբագրության գլխավոր խմբագիր, ապա երաժշտական ձևավորումների խմբագրության պատասխանատու խմբագիր)։ 1950 թվականից մինչև 1955 թվականը եղել է Թամանյան դիվիզիայի երգի և պարի ինքնագործ անսամբլի գեղարվեստական ղեկավարը, Անդրկովկասյան զինվորական օկրուգի օլիմպիադայում շահել 2-րդ մրցանակը։

Գրել է «Ատամնաբույժն արևելյան» երաժշտական կատակերգությունը (ըստ Հակոբ Պարոնյանի, 1938 թ.), «Զանգեզուր» սիմֆոնիկ պոեմը (1947 թ.), «Վերածնված նաիրյան երկրի երգերը» վոկալ-սիմֆոնիկ շարքը (1979 թ.), «ժողովրդի սխրանքն անմահ է» կանտատը (1980 թ.), «Տոնական պարային սյուիտ» փողային նվագախմբի համար (1967 թ.,  «Փառք Սովետական բանակին»,  Ալեքսանդրովի անվան մեդալ, 1974 թ.), «Հայկական ֆանտազիա» (1960 թ.) և «Օլիմպիական սպորտային պարային սյուիտ» (1980 թ.)՝ էստրադային-սիմֆոնիկ նվագախմբի համար, կամերային-գործիքային երկեր (Սոնատ-պոեմ դաշնամուրի համար, 1946 թ. և այլն), բազմաթիվ երգեր, ռոմանսներ, պարեր, քայլերգեր, երաժշտություն կինոնկարների և դրամատիկ ներկայացումների համար։ Հրատարակվել է Սաթունցի երգերի 3 ժողովածու (1969, 1975, 1983 թթ.)։ Կազմել և խմբագրել է մանկական երգերի ժողովածուներ։

## Երկեր
Արամ Սաթունց, Քնարական Երգեր և Ռոմանսներ, «Սովետական Գրող» հրատարակչություն, Երևան, 1986։

## Պարգևներ, մրցանակներ
* «1941-1945 թթ. Հայրենական մեծ պատերազմում Գերմանիայի դեմ տարած հաղթանակի համար» մեդալ
* «Հայրենական պատերազմի» II աստիճանի շքանշան
* ՀԽՍՀ ժողովրդական արտիստ
* «Կովկասի պաշտպանության համար» մեդալ

## Ծանոթագրություններ

## Արտաքին հղումներ
* Արամ Սաթունց 
* Արամ Սաթունցի ստեղծագործությունները Հանրայինի եթերում 

Կատեգորիա:Կոմպոզիտորներ այբբենական կարգով
Կատեգորիա:Հայ կոմպոզիտորներ
Կատեգորիա:Հայրենական մեծ պատերազմի հայ մասնակիցներ
Վասալիտետ

**Վասալիտետ** (, vassal - ուշ, , vassus - ծառա), միջնադարում ավատատերերի մի մասից (սենիորներ) մյուսների (վասալներ) անձնական կախվածության հարաբերությունների համակարգ։ Արևմտյան Եվրոպայում վասալիտետը որպես ավարտուն համակարգ ձևավորվել է 8-9-րդ դարերում Ֆրանկական պետությունում, որտեղ թագավորները և խոշոր ավատատերերը զինվորական ծառայության դիմաց տալիս էին հող, կայք կամ եկամտի որևէ այլ աղբյուր։ Սկզբում ցմահ տրվող հողերն աստիճանաբար դարձել են պայմանական ժառանգական տիրույթներ (ավատ, ֆեոդ, լեն)։

Վասալի գլխավոր պարտականությունն իր հաշվին զինծառայությունն էր որոշակի ժամկետով (սովորաբար 40 օր տարվա մեջ)։ Սենիորը պարտավոր էր պաշտպանել իր վասալին և նրա ունեցվածքը։ Վասալիտետի հարաբերությունների տարածման հետևանքով ձևավորվեց ավատատիրական հիերարխիական սանդուղքը (թագավորից մինչև մանր ավատատատերերը)։

Կենտրոնացված ավատատիրական պետությունների կազմավորման, ապրանքա-դրամական հարաբերությունների զարգացման, ինչպես նաև վասալական զինծառայությունը վարձու ջոկատների համակարգով փոխարինելու պայմաններում, վասալիտետը աստիճանաբար կորցրեց ռազմական և քաղաքական նշանակությունը։

Արևելքի երկրներում վասալիտետը թույլ էր զարգացած, թեև Ճապոնիայում և մոնղոլների նվաճած երկրներում նույնպես ձևավորվել է բազմաստիճան հիերարխիական սանդուղք։

Հայաստանում ավատատիրության ժամանակաշրջանում մանր ազնվականները (որոնց վրա հենվել են թագավորները խոշոր ավատատերերի դեմ պայքարում) զինվորական, վարչական և այլ կարգի ծառայության դիմաց արքունիքից ստացել են հող («պարգևական» հողատիրություն), և պատերազմի դեպքում պարտավոր էին իրենց ձիով ու զենքով ներկայանալ սյուզերենին։ Նրանք պարգևական հողից օգտվել են վասալական պարտականությունների կատարման ամբողջ ժամանակամիջոցում։

Կատեգորիա:Ավատատիրություն
Կատեգորիա:Եվրոպայի պատմություն
Կատեգորիա:Ճապոնիայի պատմություն
Կատեգորիա:Ազգային և էթնիկ առաջնորդման կոչումներ
Հանդուգնը

«**Հանդուգնը**» (), ռեժիսոր Ռոբերտ Ռոդրիգեսի մարտաֆիլմը, որ էկրան է բարձրացել 1995 թվականին։ Նրա «Մեքսիկական եռագրության» երկրորդ ֆիլմն է. հաջորդում է «Երաժիշտը» (1992) ֆիլմին, նախորդում «Մի անգամ Մեքսիկայում» (2003) ֆիլմին։ Գլխավոր դերերում հանդես են գալիս Անտոնիո Բանդերասն ու Սալմա Հայեկը։ Ֆիլմում ոչ մեծ դեր է խաղացել նաև Քվենտին Տարանտինոն։

«Հանդուգնը» ֆիլմի պրեմիերան կայացել է 1995 թվականին՝ Կաննի կինոփառատոնում, որտեղ ֆիլմը ցուցադրվել է ոչ մրցութային ծրագրում։

*Կարգախոս՝* «*Նա վերադարձել է, որ մաքրի հաշիվներն ինչ-որ մեկի հետ։ Բոլորի հետ։ Ամեն մեկի հետ*» ()։

## Սյուժե
Բանդերասի հերոսը նախկինում հիանալի երաժիշտ է եղել։ Ընկերների հետ հանդես է եկել բարերում, սիրել է մի աղջկա։ Բայց այդ ամենն ավարտվում է, երբ Բուչոյի պատվերով կրակում են նրա ձեռքին ու սպանում նրա սիրած աղջկան։ Այժմ նա այլևս El Mariachi-ն (Երաժիշտ) չէ, հիմա նա El Desperado (Հանդուգն) է։ Այժմ նրա կիթառի պատյանում երաժշտական գործիքի փոխարեն զենք է։

## Դերերում
*Անտոնիո Բանդերաս – Էլ Մարաչի, Երաժիշտ
*Սալմա Հայեք – Կարոլինա
* Ժոակիմ Դի Ալմեյդա – Բուչո
*Չիչ Մարին – բարմեն
*Սթիվ Բուշեմի – Բուշեմի
*Կարլոս Գոմես – Աջ Ձեռք
*Քվենտին Տարանտինո – անեկդոտ պատմող մարդ
*Տիտո Լարիվա – Տավո
*Անխել Ավիլես – Զամիրա
*Դենի Տրեհո – Նավահաս

## Երաժշտություն
Ֆիլմի երաժշտության մեծ մասը գրվել ու կատարվել է Los Lobos և Tito & Tarantula խմբերի կողմից։ Երգերի մի մասի տեքստերի հեղինակը Ռոդրիգեսն է։ 1995 թվականին թողարկվել է «Desperado։ The Soundtrack» ալբոմը, որ ներառել է ֆիլմի հետևյալ երգերը.
*«Canción del Mariachi» («Morena de Mi Corazón») (Los Lobos and Antonio Banderas) 2։06
*«Six Blade Knife» (Dire Straits) 4։34
*«Jack the Ripper» (Link Wray) 2։31
*«Manifold de Amour» (Latin Playboys) 2։03
*«Forever Night Shade Mary» (Latin Playboys) 3։00
*«Pass the Hatchet» (Roger & The Gypsies) 3։00
*«Bar Fight» (Los Lobos) 1։54
*«Strange Face of Love» (Tito & Tarantula) 5։51
*«Bucho’s Gracias/Navajas Attacks» (Los Lobos) 3։56
*«Bulletproof» (Los Lobos) 1։42
*«Bella» (Carlos Santana) 4։29
*«Quedate Aqui» (Salma Hayek) 2։05
*«Rooftop Action» (Los Lobos) 1։36
*«Phone Call» (Los Lobos) 2։16
*«White Train (Showdown)» (Tito & Tarantula) 5։57
*«Back to the House That Love Built» (Tito & Tarantula) 4։41
*«Let Love Reign» (Los Lobos) 3։22
*«Mariachi Suite» (Los Lobos) 4։22

## Ծանոթագրություններ

## Արտաքին հղումներ
* 
* 
* ''MovieMaker'' magazine interview with Rodriguez 
* ''Austin Chronicle'' profile
* 

Կատեգորիա:1990-ականների ամերիկյան ֆիլմեր
Կատեգորիա:1990-ականների անգլերեն ֆիլմեր
Կատեգորիա:1995 ֆիլմեր
Կատեգորիա:Columbia Pictures ֆիլմեր
Կատեգորիա:Ամերիկյան էքշն թրիլեր ֆիլմեր
Կատեգորիա:Ամերիկյան մարտաֆիլմեր
Կատեգորիա:Ամերիկյան սիքվել ֆիլմեր
Կատեգորիա:Ամերիկյան վեստերն ֆիլմեր
Կատեգորիա:Ամերիկյան ֆիլմեր վրեժի մասին
Կատեգորիա:Իսպաներեն ֆիլմեր
Կատեգորիա:Մեքսիկական մարտաֆիլմեր
Կատեգորիա:Ռոբերտ Ռոդրիգեսի ֆիլմեր
Կատեգորիա:Ֆիլմեր վրեժի մասին
Կատեգորիա:1990-ականների իսպաներեն ֆիլմեր
Թահիր Սալահով

**Թահիր Թեյմուր օղլու Սալահով** (, ), ադրբեջանցի խորհրդային նկարիչ։ ԽՍՀՄ ժողովրդական նկարիչ (1973 թվական)։ ԽՍՀՄ Գեղարվեստի ակադեմիայի իսկական անդամ (1975 թվական)։ ԽՄԿԿ անդամ 1964 թվականից։

## Կենսագրություն
1945-1950 թվականներին սովորել է Բաքվի Ազիմզադեի անվան գեղարվեստի ուսումնարանում, 1951-1957 թվականներին՝ Մոսկվայի Սուրիկովի անվան գեղարվեստի ինստիտուտում։ 1963-1974 թվականներին դասավանդել է Բաքվի Ալիևի անվան արվեստի ինստիտուտում (1973 թվականից՝ պրոֆեսոր), 1975 թվականից՝ Մոսկվայի Սուրիկովի անվան գեղարվեստի ինստիտուտում։ Սալախովը հեղինակ է Բաքվի նավթագործների կյանքը պատկերող ժանրային հորինվածքների, դիմանկարների, ինչպես և բնանկարների ու նատյուրմորտների։ Սալախովի աշխատանքներին բնորոշ են գրաֆիկորեն հստակ ձևերի մոնումենտալությունը, ռիթմիկ կոմպոզիցիան, լարված, ընդգծված հակադրություններով գունապատկերը։ Գործերից են՝ Կարա Կարաևի դիմանկարը (1960 թվական, Տրետյակովյան պատկերասրահ, Մոսկվա), «Նորոգող բանվորներ» (1961 թվական, Ադրբեջանի Մուստաֆաևի անվան արվեստի թանգարան, Բաքու), «Կասպիականի ափին» (1967 թվական, ԽՍՀՄ նկարիչների միության սեփականություն, Մոսկվա, երեքի համար՝ ԽՍՀՄ պետական մրցանակ, 1968 թվական), «Նոր ծով» (1970 թվական, Ադրբեջանի ԽՍՀ կուլտուրայի մինիստրության սեփականություն, Բաքու, Ադրբեջանական ԽՍՀ պետական մրցանակ, 1970 թվական), «Ապշերոն» (1969 թվական, ԽՍՀՄ նկարիչների միության սեփականություն) գրաֆիկական շարքը, Շեքսպիրի «Անտոնիոս և Կլեոպատրա» ներկայացման ձևավորումը Բաքուի Ազիզբեկովի անվան ակադեմիական դրամատիկ թատրոնում (1964 թվական, Ադրբեջանական ԽՍՀ Ախունդովի անվան մրցանակ, 1965 թվական)։ Սալախովը բարեկամական կապեր է պահպանել հայ նկարիչների հետ, հանդես եկել հայ կերպարվեստագետներին նվիրված հոդվածներով։

ԽՍՀՄ 7-8 գումարումների Գերագույն խորհրդային պատգամավոր, ԽՄԿԿ 23-24 համագումարների պատգամավոր։ ԽՍՀՄ նկարիչների միության վարչության առաջին քարտուղար (1973 թվականից)։

## Պարգևներ
Պարգևատրվել է Աշխատանքային կարմիր դրոշի շքանշանով։

## Ծանոթագրություններ

Կատեգորիա:Ադրբեջանցի նկարիչներ
Կատեգորիա:Խորհրդային նկարիչներ
Կատեգորիա:Ադրբեջանի քաղաքական գործիչներ
Կատեգորիա:Պատվո շքանշանի ասպետներ (Վրաստան)
Shaman's Blues

**Shaman's Blues**-ը ամերիկյան լեգենդար ռոք խումբ The Doors-ի երգն է։ Երգը ձայնագրվել է խմբի չորրորդ ստուդիական ալբոմում՝ *[[The Soft Parade]]*-ում։ Երգը գրվել է խմբի վոկալիստ Ջիմ Մորիսոնի կողմից, երգը գրվել է այն բանից հետո երբ Ջիմի ընկերուհի Պամելա Կուրսոնը լքել է նրան և գնացել Փարիզ մեկ այլ տղայի հետ։ Երգում Ջիմ մեծ մասամբ իրեն համեմատում է այդ տղայի հետ։ Երգի վերջում լսվող տողերը՝ "He's sweatin', look at him
Optical promise Heh, heh, heh You'll be dead and in hell Before I'm born Sure thing Brides maid The only solution Isn't it amazing?" գրված են *Beat* շրջանի գրողների վոճով որոնք մեծ ազդեցություն են թողել Ջիմի վրա։

## Անձնակազմ
* Ջիմ Մորիսոն - վոկալ
* Ռեյ Մանզարեկ - ստեղնաշարային գործիքներ
* Ռոբի Կրիգեր - կիթառ
* Ջոն Դենսմոր - հարվածային գործիքներ

## Ծանոթագրություններ

Կատեգորիա:The Doors
Սալաիրյան բլրաշար

**Սալաիրյան բլրաշար** (), սարավանդաձև բարձրություն Ռուսաստանի Կեմերովոյի, Նովոսիբիրսկի մարզերում և Ալթայի երկրամասում։ Արևմուտքից սահմանափակում է Կուզնեցկի գոգհովիտը։ Երկարությունը մոտ 300 կմ է, բարձրությունը՝ մինչև 621 մ (Կիվդա լեռ)։ Կազմված է բյուրեղային կրաքարերից, ավազաքարերից, տուֆերից, գրանիտներից։ Ծածկված է անտառներով և տափաստանային բուսականությամբ։ Կան բազմամետաղների հանքավայրեր։

## Ծանոթագրություններ

Կատեգորիա:Ռուսաստանի աշխարհագրություն
Կատեգորիա:Կեմերովոյի մարզ
Կատեգորիա:Նովոսիբիրսկի մարզ
Կատեգորիա:Ալթայի երկրամաս
Կատեգորիա:Ռուսաստանի աշխարհագրական օբյեկտներ
Ջո Քոուլ

**Ժոզեֆ Ջոն (Ջո) Քոուլ** (, ), անգլիացի ֆուտբոլային մարզիչ, նախկին ֆուտբոլիստ, կիսապաշտպան, Անգլիայի ազգային հավաքականի նախկին խաղացող։

## Ակումբային կարիերա
### Սկզբնական կարիերա
1999 թվականին, լինելով նորեկ, առաջին պայմանագիրն է կնքում «Վեստ Հեմ» ֆուտբոլային ակումբի հետ։ 2002-2003 թվականներին դարձել է իր թիմի ավագ, բայց 2003 թվականի օգոստոսի 6-ին նոր պայմանագիր է կնքել լոնդոնյան «Չելսի» ակումբի հետ, որը տրանսֆերի համար վճարել է 6,6 միլիոն ֆունտ։ Այս թիմի կազմում դեբյուտը եղել է 2003 թվականի օգոստոսի 13-ին։ 2010 թվականի ամռանը Քոուլը՝ ազատ խաղացողի կարգավիճակով, հեռանում է «Չելսիից»`չնայած ֆուտբոլային ակումբի` Քոուլի հետ պայմանագիրը երկարացնելու ցանկությանը։ Ինքը՝Քոուլը, նշել է պատճառները, որոնց հետևանքով հեռացել է ակումբից։ Դրանք քաղաքական էին և ոչ մի կապ չունեին ֆուտբոլի և իր՝ որպես ֆուտբոլիստի, վարձատրության հետ։ 2010 թվականի հուլիսի 19-ին ֆուտբոլիստն անցնում է «Լիվերպուլ»` ազատ խաղացողի կարգավիճակով։ «Լիվերպուլում» Քոուլը հանդես է գալիս «10» համարի ներքո։ 2011 թվականի հունվարի 1-ին՝ «Պրեմիեր Լիգայում» `«Լիվերպուլի» կազմում խփում է իր առաջին գոլը։

## «Լիլ»
2011 թվականի օգոստոսի 31-ին Քոուլը «Լիվերպուլից» տեղափոխվում է «Լիլ»։

## «Լիվերպուլ»
2012 թվականի հունիսի 6-ին Քոուլը «Լիլից» վերադառնում է «Լիվերպուլ»։

## Վերադարձը «Վեստ Հեմ»
2013 թվականի հունվարի 4-ին, ակումբի հետ պայմանագիր կնքելով, վերադառնում է հայրենի «Վեստ Հեմ Յունայթեդ»։ Հենց առաջին խաղի ընթացքում 2 գոլային փոխանցման հեղինակ է դառնում։

## «Աստոն Վիլլա»
2014 թվականի հունիսի 10-ին 2 տարի ժամկետով Ջո Քոուլը տեղափոխվում է «Աստոն Վիլլա»։

## Միջազգային կարիերա
2002, 2006 և 2010 թվականներին հանդես է եկել Անգլիայի հավաքականի կազմում, ինչպես նաև մասնակցել է Եվրոպայի 2004 թվականի առաջնությանը։

## Ծանոթագրություններ

## Արտաքին հղումներ
* Պրոֆիլը և նորությունները Liverbird.ru-ում
* Ֆուտբոլիստի պրոֆիլը  LiverpoolFC.ru-ում
* Ֆուտբոլիստի պրոֆիլը LFCHistory.net-ում
* Ֆուտբոլիստի պրոֆիլը Լիվերպուլի պաշտոնական կայքում
* Պրոֆիլը transmarkt.de-ում

Կատեգորիա:1980 ծնունդներ
Կատեգորիա:Անգլիական ֆուտբոլի լիգայի խաղացողներ
Կատեգորիա:Անգլիայի հավաքականի ֆուտբոլիստներ
Կատեգորիա:Անգլիացի ֆուտբոլիստներ
Կատեգորիա:Աստոն Վիլլայի ֆուտբոլիստներ
Կատեգորիա:Լիլի ֆուտբոլիստներ
Կատեգորիա:Լիվերպուլի ֆուտբոլիստներ
Կատեգորիա:Մայիսի 30 ծնունդներ
Կատեգորիա:Չելսիի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Վեստ Հեմ Յունայթեդի ֆուտբոլիստներ
Կատեգորիա:Քովենթրի Սիթիի ֆուտբոլիստներ
Կատեգորիա:ՈՒԵՖԱ Եվրո 2012-ի ֆուտբոլիստներ
Կատեգորիա:Ֆուտբոլային մարզիչներ
Արման Սալակրու

**Արման Սալակրու** (, ), ֆրանսիացի դրամատուրգ։ Գոնկուրների ակադեմիայի անդամ (1949 թվական)։

## Գործունեություն
Առաջին պիեսները գրել է սյուրռեալիստական ոգով («Աշխարհի շուրջը», 1925 թվական, «Եվրոպայի կամուրջը», 1927 թվական)։ 1930-ական թվականներից հակվել է դեպի արդիական խնդիրները «Երկիրը կլոր է» (1938 թվական) պատմական պիեսում, որ նվիրված է ֆլորենցիական Վերածննդի մայրամուտին, Սալակրուն հանդես է գալիս մտքի ազատության պաշտպանությամբ։ «Ցասման գիշերներ» (1946 թվական) դրաման Ֆրանսիայում առաջին պիեսն է Դիմադրության շարժման մասին։ «Դյուրան բուլվարը» (1960 թվական) Հավրի նավահանգստային բանվորների գործադուլի ողբերգական ժամանակագրությունն է։

Սալակրուն գրել է նաև սոցիալական կատակերգություններ («Կյանքը վարդագույն լույսի տակ», 1931 թվական, «Պուֆ», 1950 թվական) և պամֆլետ-կատակերգություններ (««Ատլաս» հյուրանոցը», 1931 թվական, «Լենուար կղզեխումբը», 1947 թվական)։

Նրա դրամատուրգիային բնորոշ են թատերայնության սուր զգացողությունը, ինորիգի կառուցման վարպետությունը։

## Ծանոթագրություններ

## Գրականություն
* J. van den Esch. *Armand Salacrou, dramaturge de l'angoisse.* Paris, 1947
* David Looseley. *A Search for Commitment: the Theatre of Armand Salacrou.* University of Exeter, 1985.
* Juris Silenieks. *Themes and Dramatic Forms in the Plays of Armand Salacrou.* University of Nebraska, Lincoln, 1967.
* Fiorenza di Franco. *Le théâtre de Salacrou.* Gallimard, Paris, 1970.
* Annie Ubersfeld. *Armand Salacrou.* Seghers, Paris, 1970.
* Philippe Bébon. *Salacrou.* Éditions universitaires, Paris, 1971.

Կատեգորիա:Ֆրանսիացի դրամատուրգներ
Կիցք

**Կիցք** (նախկին անվանումը՝ *Քիրս*), լքված գյուղ Հայաստանի Սյունիքի մարզի Կապանի տարածաշրջանի հյուսիս-արևմտյան մասում, Գեղի գետի ձախակողմյան Կահուրդ վտակի վերնագավառում, Քարուտ գյուղից 2 կմ հյուսիս-արևմուտք։

Նախկինում *Քիրս* անվան տակ ընդգրկված է եղել Ցարական Ռուսաստանի Ելիզավետպոլի նահանգի Զանգեզուրի գավառում։ Խորհրդային տարիներին մասն է կազմել Հայկական ԽՍՀ Զանգեզուրի գավառի, իսկ 1930 թվականից՝ Կապանի շրջանի։ 1995 թվականից մտնում է Հայաստանի Սյունիքի մարզի մեջ՝ մասը կազմելով Գեղի համայնքի։ **Կիցք** է վերանվանվել 2006 թ.-ի հուլիսի 4-ին։

Գյուղը համապատասխանում է միջնադարյան աղբյուրներում հիշատակվող Սյունիք աշխարհի Ձորք գավառի Կիցք գյուղին, որի անունով էլ վերանվանվել է։

## Բնակչություն
Ըստ Հայաստանի 2011 թ. մարդահամարի արդյունքների՝ Կիցքը մշտական կամ առկա բնակչություն չի ունեցել։ Մինչև 1989 թ. բնակեցված է եղել ադրբեջանցիներով։

Կիցքի բնակչության փոփոխությունը ժամանակի ընթացքում՝ ստորև.

## Տնտեսություն
Բնակչությունը զբաղվում է գյուղատնտեսությամբ։

## Պատմամշակութայինկառույցներ
Կիցքում կա ուշ շրջանի կանգուն եկեղեցի և 17-րդ դարի արձանագրությամբ տապանաքար։

## Ծանոթագրություններ

Կատեգորիա:Սյունիքի մարզի գյուղեր
Սարահարթ

**Սարահարթ**, հարթավայրի տեսակ։

Սարահարթերին բնորոշ է լեռնային կլիման՝ զով ամառներով և ցուրտ ձմեռներով, հողերը հիմնականում բարեբեր են։ Գետերի և լճերի հարևանությամբ գտնվող սարահարթերը դարձել են երկրագործության և անասնապահության կենտրոններ։

Կատեգորիա:Հարթավայրեր
Կատեգորիա:Աշխարհագրություն
Սերգեյ Մովսեսյան (կենսաբան)

**Սերգեյ Հովհաննեսի Մովսեսյան** (), հայ հելմինթոլոգ։ Կենսաբանական գիտությունների թեկնածու (1962 թ.), կենսաբանական գիտությունների դոկտոր (1972 թ.), պրոֆեսոր (1989 թ.), ՀՀ ԳԱԱ թղթակից անդամ (1982 թ.), ՀՀ ԳԱԱ ակադեմիկոս (1990 թ.)։

## Կենսագրություն
1951 թվականին ավարտել է Երևանի անասնաբուծական-անասնաբուժական ինստիտուտը, 1959-1962 թթ.՝ Մոսկվայի Կ․ Սկրյաբինի անվան հելմինթոլոգիայի համամիութենական ինստիտուտի ասպիրանտուրան, 1962-1976 թթ.՝ նույն ինստիտուտի հելմինթների մորֆոլոգիայի և կարգաբանության լաբորատորիայի վարիչ։ 1976 թվականից ՀԽՍՀ ԳԱ կենդանաբանության ինստիտուտի տնօրեն և ընդհանուր հելմինթոլոգիայի լաբորատորիայի հիմնադիր վարիչ։

Գիտական աշխատանքները հիմնականում վերաբերում են հելմինթների ֆաունայի, մորֆոլոգիայի, կարգաբանության, էկոլոգիայի հարցերին։ Մեծ աշխատանք է կատարել հատկապես երիզորդերի (ցեստոդներ) ուսումնասիրության բնագավառում, առաջարկել ցեստոդդավենեատների կենդանաբանական նոր համակարգ, նկարագրել դրանց մի շարք նոր տեսակներ, հիմնավորել կենդանաբանական նոր տաքսոններ։ Մովսիսյանի հետազոտություններն ունեն նաև գործնական կարևոր նշանակություն ճիճվային հիվանդությունների հարուցիչների դեմ պայքար կազմակերպելու համար։

## Անդամակցություն
* ՌԳԱ հելմինթոլոգիական ընկերության փոխնախագահ
* ՌԳԱ պարազիտոլոգիայի խորհրդի նախագահ
* Վաշինգտոնի հելմինթոլոգիական ընկերության անդամ
* ՌԳԱ պարազիտոլոգիայի մասնագիտական խորհրդի նախագահ
* Բուլղարիայի պարազիտոլոգների ընկերության անդամ
* ՌԳԱ «Российский паразитологическый журнал» և Բուլղարիայի գիտությունների ակադեմիայի “Experimental Pathology and Parasitology” ամսագրերի խմբագրական խորհրդի անդամ, հելմինթոլոգիայի գծով բազմաթիվ մենագիր աշխատանքների և գրքերի գլխավոր խմբագիր

## Պարգևներ
* ՌԳԱ Կ. Սկրյաբինի, Ե.Պավլովսկու, Գ. Մենդելի անվան մեդալներ
* ՌԳԱ պատվոգիր
* ՀՀ ԳԱԱ պատվոգիր
* Հայաստանի Հանրապետության գիտության վաստակավոր գործիչ (2013)

## Աշխատություններ
### Գրքեր
* Кариофиллиды фауны СССР.- Москва, Наука, 1990, 236,[2] с.(համահեղինակ)
* Цестоды птиц Закавказья.- Ереван, Изд-во АН АрмССР, 1987, 546 с. (խմբ․)
* Հայերեն կենդանաբանական տերմինաբանություն.- Երևան, Գիտություն, 2008, 264 էջ (առաջաբան)։
### Մամուլ
* Հոդվածների մատենագիտություն։

## Ծանոթագրություններ

Կատեգորիա:Հայ անասնաբույժներ
Կատեգորիա:ՀՀ ԳԱԱ ակադեմիկոսներ
Կատեգորիա:ՀՀ ԳԱԱ թղթակից անդամներ
Կատեգորիա:Կենսաբանական գիտությունների դոկտորներ
Կատեգորիա:Հայ պրոֆեսորներ
Կատեգորիա:Հայ հելմինթոլոգներ
Կատեգորիա:Խորհրդային գիտնականներ
Խորձոր (Սյունիքի մարզ)

**Խորձոր**, գյուղ Հայաստանի Սյունիքի մարզի Կապան համայնքում՝ հայ-ադրբեջանական շփման գծի հարևանությամբ։

## Անուն
Գյուղի պաշտոնական անունը Խորձոր է։ Ռուսական կայսրության ժամանակաշրջանում հայտնի է եղել Բայդաշ անունով։ Խորձոր է վերանվանվել 1991 թվականի ապրիլի 3-ին։

## Աշխարհագրություն
Գտնվում է Սյունիքի մարզի մարզկենտրոն Կապան քաղաքից մոտ 5 կմ դեպի հյուսիս-արևելք՝ բարձր ձորալանջին, ծովի մակարդակից մոտ 750 մ բարձրության վրա։

## Բնակչություն
Համաձայն 2011 թվականին Հայաստանում անցկացված մարդահամարի արդյունքների՝ Խորձորի մշտական բնակչությունը կազմել է 18, առկա բնակչությունը՝ 6։ 20-րդ դարի առաջին կեսին եղել է ադրբեջանաբնակ։ Ստորև ներկայացված է Խորձոր գյուղի բնակչության թվային փոփոխությունն ըստ տարիների.

## Ծանոթագրություններ

Կատեգորիա:Կապան համայնքի բնակավայրեր
Կատեգորիա:Սյունիքի մարզի գյուղեր
Ձորակ (Սյունիքի մարզ)

**Ձորակ**, գյուղ Հայաստանի Սյունիքի մարզի Գորիս համայնքում։

Շուռնուխ գյուղից հեռու է 13 կմ դեպի հարավ-արևելք։

Ձորակ է վերանվանվել 2006 թ.-ի հուլիսի 4-ին։

## Բնակչություն
Ձորակի ազգաբնակչության փոփոխությունը.

## Տնտեսություն
Բնակչությունը զբաղվում է երկրագործությամբ և անասնապահությամբ։

## Ծանոթագրություններ

Կատեգորիա:Գորիս համայնքի բնակավայրեր
Կատեգորիա:Սյունիքի մարզի գյուղեր
Թիմ Արմենիա

մինի|231x231փքս
**«Թիմ Արմենիա»** (), հայկական շախմատային օնլայն ակումբ Chess.com շախմատային կայքում (Chess.com-ը օնլայն շախմատի ամենահայտնի հարթակն է իր ավելի քան 10.000.000 գրանցված անդամներով)։ Ակումբը հիմնադրվել է 2008 թ. հոկտեմբերի 25-ին, մասնակցում է Chess.com կայքի ամենահայտնի մրցաշարերին՝ World League, Euro League, Chess960 World League: 2013 թվականից սկսած մրցաշարերի արդյունքները հնարավոր է տեսնել հետևյալ կայքում՝ chessleagues.com: «Թիմ Արմենիան» իր հաջողություններով Chess.com կայքի ազգային առաջատար ակումբներից մեկն է։

## «Թիմ Արմենիա»-ի նվաճումները
մինի|World League 2012 եզրափակիչ արդյունքներ|450px«Թիմ Արմենիա»-ի գլխավոր նվաճումներն են
* 2011 թ. «World League» 2-րդ դիվիզիոն, 3-րդ հորիզոնական,
* 2012 թ. «Euro League» 2-րդ դիվիզիոն, 1-ին հորիզոնական,
* 2012 թ. «World League» 1-ին դիվիզիոն, 1-ին հորիզոնական,
* 2012 թ. «Chess960 World League» 1-ին հորիզոնական,
* 2013 թ. «Euro League» 1-ին դիվիզիոն, 2-րդ հորիզոնական,
* 2013 թ. «World League» 1-ին դիվիզիոն, 2-րդ հորիզոնական ,
* 2013 թ. «Chess960 World League» 1-ին դիվիզիոն, 1-ին հորիզոնական ,
* 2014 թ. «Euro League» 1-ին դիվիզիոն, 1-ին հորիզոնական,
* 2014 թ. «Chess960 World League» 1-ին դիվիզիոն, 1-ին հորիզոնական ,
* 2014 թ. «World League» 1-ին դիվիզիոն, 1-ին հորիզոնական 
* 2015 թ. «Chess960 World League» 1-ին դիվիզիոն, 2-րդ հորիզոնական 

## Անդամագրությունը թիմում
Թիմի անդամ կարող են դառնալ Chess.com կայքում գրանցված միայն ազգությամբ հայ օգտատերերը։ Գրանցման հայտն ընդունվում է թիմի գլխավոր էջից, որին կարճ ժամանակում արձագանքում են թիմի ադմինիստրատորները։

## Թիմի կազմը
«Թիմ Արմենիա»-ում գրանցված են ավելի քան 1200 օգտատերեր, որոնցից առավել ակտիվորեն մասնակցում են մոտ 230-ը։ Նրանց կազմում են տարբեր տարիքային խմբերի ինչպես սիրողական, այնպես էլ պրոֆեսիոնալ շախմատիստներ։ Վերջիններիս թվում են Մելիքսեթ Խաչիյանը, Դավիթ Պետրոսյանը, Տաթև Աբրահամյանը և այլք։ Թիմի անդամների գերակշիռ մասը բնակվում է Հայաստանում, սակայն անդամներ կան նաև ԱՄՆ-ից, Գերմանիայից, Իսպանիայից, Հունաստանից, Շվեյցարիայից, Կանադայից, Շվեդիայից, Մեծ Բրիտանիայից, Իտալիայից և Ավստրիայից։

## Արտաքին հղումներ
* «Թիմ Արմենիա»-ի պաշտոնական էջը chess.com-ում
* chess.com-ի առաջնությունների պաշտոնական կայքը 

Կատեգորիա:Շախմատ
Սալջարդ

**Սալջարդ**, *կոնտուզիա* ( — ջարդվածք), ախտաբանական վիճակ, որն առաջանում է հիմնականում օդային հարվածային ալիքի ազդեցության հետևանքով ամբողջ մարմնի կամ նրա մեծ մասի վնասումից։ Կարող է առաջանալ նաև սորուն ավազների, մանր քարերի մեծ զանգվածներով փլուզումների կամ ստորջրյա պայթյունների ժամանակ։

## Սալջարդի հետևանքներ
Սալջարդի դեպքում զարգանում են ընդհանուր խանգարումներ՝ կապված կենտրոնական նյարդային համակարգի պաշտպանական արգելակման հետ՝ որպես պատասխան մաշկի և փափուկ հյուսվածքների բազմաթիվ նյարդային վերջույթների արտակարգ ուժեղ գրգռման։ Հիմնական ախտանշանը գիտակցության կորուստն է, որի տևողությունը պայմանավորված է սալջարդի ծանրության աստիճանով և կարող է տևել մի քանի րոպեից մինչև մի քանի օր։ Կարող են առաջանալ օրգանիզմի կենսականորեն կարևոր ֆունկցիաների (շնչառություն, սրտի գործունեություն) վտանգավոր խանգարումներ, ընդհուպ՝ նույնիսկ կոմա։ Սալջարդի դեպքում արտաքին նշանները կարող են լինել թեթևակի, սակայն ուղեկցվել ներքին օրգանների (լյարդ, փայծաղ, ստամոքս, երիկամներ), գլխուղեղի ծանր վնասվածքներով, վերջույթների, կողոսկրերի կոտրվածքներով։ Գիտակցությունը վերականգնվելուց հետո նկատվում են ուժեղ գլխացավեր, սրտխառնոց, փսխում, գըլխապտույտ, հիշողության, խոսքի և լսողության խանգարումներ։ ճնշման խիստ տատանումից առաջանում են լսողության առանձնակի ուժեղ խանգարումներ և նույնիսկ լրիվ կորուստ (բարոտրավմա)։

## Գլխուղեղի սալջարդ
Առավել ծանր է ընթանում գլխուղեղի սալջարդը, որը բնորոշվում է ինչպես ընդհանուր (գիտակցության կորուստ, շնչառության, արյան շրջանառության խանգարումներ), այնպես էլ գլխուղեղի հյուսվածքում ախտահարման օջախի տեղադրության հետ կապված երևույթներով։ Գլխուղեղի սալջարդը կարող է ուղեկցվել արյունազեղումներով, որոնք առաջացնում են գլխուղեղի հյուսվածքի ճզմում և հանգեցնում գլխուղեղի այտուցի։ Գլխուղեղի սալջարդը հետագայում կարող է էպիլեպսանման նոպաների պատճառ դառնալ։

## Բուժում
Հանգիստ, շտապ բժշկական օգնություն և անհապաղ հոսպիտալացում։ Այնուհետև շարժողության կայուն խանգարումների դեպքում (լուծանք, կիսալուծանք)՝ բուժական ֆիզկուլտուրա, խոսքի խանգարումների ժամանակ՝ լոգոպեդիական պարապմունքներ և հատուկ բուժիչ միջոցառումներ։

Կատեգորիա:Նյարդային համակարգի հիվանդություններ
Կատեգորիա:Գանգուղեղային վնասվածք
Սալսոլին

**Սալսոլին** (), ացազմոչիաիկ դեղանյութ, ալկալոիդ է, պարունակվում է թելուկազգիների ընտանիքի օշան () բույսում։ Օգտագործվում է քլորաջրածնական աղի () ձևով՝ հիպերտոնիկ հիվանդության և գլխուղեղի արյան անոթների սպազմի դեպքում։

Կատեգորիա:Ալկալոիդներ
Աբգար Մովսիսյան

**Աբգար Խաչատուրի Մովսիսյան** (), հայազգի խորհրդային մանկավարժ, ՀԽՍՀ գիտության վաստակավոր գործիչ, մանկավարժական գիտությունների դոկտոր, պրոֆեսոր (1963)։

## Կենսագրություն
Ավարտել է Հայկական մանկավարժական ինստիտուտի պատմատնտեսագիտական ֆակուլտետի պատմության բաժինը։ 1932-1934 թվականներին եղել է ՀԽՍՀ լուսավորության նախարարության բաժնի, ապա՝ վարչության պետ։

1934-1935 թվականներին խմբագրել է «Կոմունիստական լուսավորություն», ապա «Կուլտուրական ֆրոնտ» և «Խորհրդային դպրոց» պարբերականները։

Երկրորդ համաշխարհային պատերազմի մասնակից, 1944-1946 թվականներին՝ ՀԽՍՀ լուսավորության նախարարության դպրոցների գիտահետազոտական ինստիտուտի տնօրեն, ապա՝ նախարարի տեղակալ։ 1932-1962 թվականներին դասախոսել է հանրապետության բուհերում և եղել Երևանի պետական համալսարանի մանկավարժության-հոգեբանության ամբիոնի վարիչ։

## Երկեր
* «Ակնարկ հին հայերի կրթության մասին» (1939)
* «Ուրվագծեր հայ դպրոցի և մանկավարժության պատմության (10-15-րդ դարեր) (1958)
* «Հայ դպրոցի և ման կավարժության պատմությունից, սկզբից մինչև 18-րդ դար» (1968)
* «Ակնարկներ Սովետական Հայաստանի հանրակրթական դպրոցի պատմության»

## Պարգևներ և մրցանակներ
Պարգևատրվել է «Հայրենական Մեծ պատերազմի» առաջին աստիճանի և Աշխատանքային կարմիր դրոշի շքանշաններով։

## Ծանոթագրություններ

## Արտաքին հղումներ
* Ակնարկ հին հայերի կրթության մասին

Կատեգորիա:Մանկավարժական գիտությունների դոկտորներ
Կատեգորիա:Հայ պրոֆեսորներ
Կատեգորիա:Հայրենական պատերազմի 1-ին աստիճանի շքանշանակիրներ
Կատեգորիա:Հայ մանկավարժներ
Կատեգորիա:Հայ գիտնականներ
I Will Never Let You Down

«**I Will Never Let You Down**», բրիտանացի երգչուհի Ռիտա Օրայի երգն է։ Այն թողարկվել է 2014 թվականի մարտի 31-ին Roc Nation և Columbia Records լեյբլների կողմից։ Երգը պրոդյուսերը և խոսքերի հեղինակն է շոտլանդացի դիջեյ և երգիչ Քելվին Հարիսը։

## Նախապատմություն
[200px|left|thumbnail|Երգի հեղինակն ու պրոդյուսերն է [Քելվին Հարիսը]]
2014 թվականի հունվարի վերջին Ռիտա Օրան հայտարարում է, որ իր նոր երգի համար նա համագործակցել է Քելվին Հարիսի հետ։ Փետրվարի 19-ին երգի մի փոքրիկ հատված ներկայացվում է BRIT 2014 մրցանակաբաշխության հովանավոր «Rimmel» ընկերության կոսմետիկայի գովազդում։ Մարտի 31-ին երգի ամբողջական պրեմիերան կայանում է Capital FM Breakfast ռադիոծրագրի ընթացքում։

## Երգացանկ
**Digital download**
#"I Will Never Let You Down" – 3:23

**CD single**
#"I Will Never Let You Down" – 3:23
#"I Will Never Let You Down" (R3hab Remix Radio Edit) – 3:36

**Digital download – Remixes**
#"I Will Never Let You Down" (R3hab Remix) – 4:11
#"I Will Never Let You Down" (Gregor Salto Vegas Club Mix) – 6:17
#"I Will Never Let You Down" (Gregor Salto Vegas Radio Mix) – 3:41
#"I Will Never Let You Down" (Gregor Salto Vegas Radio Instrumental) – 3:42
#"I Will Never Let You Down" (Steve Smart and WestFunk Club Mix) – 4:51
#"I Will Never Let You Down" (Steve Smart and WestFunk Radio Edit) – 3:08
#"I Will Never Let You Down" (DJ Escape and Tony Coluccio Man Mix) – 7:41
#"I Will Never Let You Down" (DJ Escape and Tony Coluccio Radio Mix) – 4:38
#"I Will Never Let You Down" (DJ Escape and Tony Coluccio Dub) – 6:41
#"I Will Never Let You Down" (Digital Dog Remix) – 5:52
#"I Will Never Let You Down" (Digital Dog Radio Edit) – 4:00

**Digital download – Remixes** (Beatport exclusive)
#"I Will Never Let You Down" (R3hab Remix) – 4:11
#"I Will Never Let You Down" (Gregor Salto Vegas Club Mix) – 6:17
#"I Will Never Let You Down" (Steve Smart and WestFunk Club Mix) – 4:50

**Streaming – Remixes** (Spotify exclusive)
#"I Will Never Let You Down" – 3:23
#"I Will Never Let You Down" (R3hab Remix Radio Edit) – 3:36
#"I Will Never Let You Down" (DJ Escape & Tony Coluccio Radio Mix) – 4:38
#"I Will Never Let You Down" (Digital Dog Radio Edit) – 4:00

## Տեսահոլովակ
Երգի տեսահոլովակը, որի ռեժիսորն է իտալացի Ֆրանչեսկո Կարոզինին, նկարահանվել է Լոս Անջելեսում։ Տեսահոլովակի պրեմիերան կայացել է մարտի 31-ին Լոնդոնի Լեստերի հրապարակում, իսկ այնուհետև այն տեղադրվել է Ռիտա Օրայի VEVO էջում։

## Հիթ-շքերթներ

### Շաբաթական հիթ-շքերթներ

### Տարեկան հիթ-շքերթներ

## Հավաստագրումներ

!scope="col" colspan="3" |Streaming

## Թողարկման պատմություն

## Ծանոթագրություններ

## Արտաքին հղումներ
* Երգի տեսահոլովակը ՅուԹուբում

Կատեգորիա:2014 երգեր
Կատեգորիա:2014 սինգլներ
Կատեգորիա:UK Singles Chart գլխավորած սինգլներ
Կատեգորիա:Ռիտա Օրայի երգեր
Կատեգորիա:Սինգլներ այբբենական կարգով
Յակով Վասերման

**Յակով Վասերման** (, ), գերմանացի գրող։

## Կենսագրություն
Ծնվել է մարտի 10, 1873 թվականին հրեա բուրժուայի ընտանիքում։ Մահացել է հունվարի 1, 1934 թվականին Ավստրիայում։

## Աշխատանքներ
Վասերմանի «Ցիռնդորֆցի հրեաները» (1897), «Դեռատի Ռենատե Ֆուքսի պատմությունը» (1900), «Կասպար Հաուզեր» (1908), «Մարդուկը սագերի հետ» (1915), «Քրիստիան Վանշաֆե» (1919) և այլ վեպերում սոցիալական թեման զուգորդված է բարոյագիտականի հետ։ Գերմանացի երիտասարդության կյանքը նկարագրող «Մաուրիցիուսի գործը» (1928), «Էտցել Անդերգաստ» (1931) և «Կերկհովենի երրորդ մարմնավորումը» (1934) եոերգությունում ցույց է տվել բուրժուական ընտանիքի քայքայումը և բուրժուական հարաբերությունների անմարդկային բնույթը, սակայն Վասերման աստվածախնդրական իդեալներից այն կողմ չի անցել։ Գրել է նաև «Ստի կատակերգություն» (1898) երգիծական պիեսը և «Ուխտավորի հոգին» (1923) գիրքը։

## Արտաքին հղումներ
* Вассерман Якоб
* 

## Ծանոթագրություններ

Կատեգորիա:Գերմանացի գրողներ
Կատեգորիա:Գերմանացի սցենարիստներ
Կատեգորիա:Գերմանացի վիպասաններ
Կատեգորիա:Գերմանիայի հրեաներ
Կատեգորիա:Հրեա գրողներ
Կատեգորիա:Հրեաներ
Վասակ Պահլավունի (իշխան)

**Վասակ Պահլավունի** (), հայ իշխան և զորավար։ Գրիգոր Մագիստրոս Պահլավունու որդին, Հայոց կաթողիկոս Գրիգոր Բ Վկայասերի եղբայրը։ Պատանի հասակում հոր հետ տեղափոխվել է Հյուսիսային Միջագետք, ընդունել բյուզանդական հպատակություն։ Սելջուկյան թուրքերի դեմ պայքարում ցուցաբերած քաջությունների և կայսրությանը մատուցած ծառայությունների համար մոտ 1060 թվականին կարգվել է Անտիոքի դուքս՝ հաջորդելով հայ իշխան Խաչատուր Վեստ Շիրակացուն։ Նենգորեն սպանվել է բյուզանդական զինվորների ձեռքով։ Այդ առիթով Անտիոքի հայկական զորքերն ապստամբել է Փիլարտոս Վարաժնունու օգնությամբ, սրի են քաշել բյուզանդական զորքերին։ Անտիոքը միացվել է Փիլարտոս Վարաժնունու իշխանապետությանը։

Կատեգորիա:Անտիոքի դուքսեր
Կատեգորիա:Հայ զորավարներ
Կատեգորիա:Պահլավունիներ
Մասնակցությունների համակարգ

**Մասնակցությունների համակարգ** մի բաժնետիրական ընկերության վերահսկողությունը (երբեմն փոխադարձ) մյուսների նկատմամբ՝ նրանց արժեթղթերը գնելու միջոցով։ Կապիտալների սերտաճման ձև է, զարգացման բարձր մակարդակի է հասնում իմպերիալիզմի փուլում։ Այն է, որ գլխադաս՝ «մայր» ընկերությունը ձեռք է բերում մյուս՝ «դուստր» ընկերության բաժնետոմսերի հսկիչ ծրարը, իսկ վերջինն իրեն է ենթարկում «թոռ» ընկերությունները։ Մասնակցությունների համակարգը կազմավորվում է հիմնականում երեք ձևով, խոշոր ձեռնարկատերերն ու բանկատերերը տիրում են առևտրաարդյունաբերական կորպորացիաների և ֆինանսավարկային հիմնարկությունների բաժնետոմսերը, վերջինները գնում են առետրաարդյունաբերական կորպորացիաների բաժնետոմսերը, և հակառակը։ Այսպիսով, մեծաթիվ ձեռնարկություններ բազմաստիճան կախվածության մեջ են ընկնում ֆինանսական խմբերից կամ առանձին ֆինանսական մագնատներից, որոնք հնարավորություն են ստանում տնօրինել օտար կապիտալը (նույնիսկ բաժնետոմսերի 10-20%-ի դեպքում) և վերահսկվող ձեռնարկություններից մենաշնորհային բարձր շահույթ կորզել։ Մասնակցությունների համակարգը ամրապնդվում է անձնական ունիայով և ֆինանսական երկարաժամկետ կապերով։

Կատեգորիա:Բիզնես
Մասնիկների կանալավորում

**Մասնիկների կանալավորում** (երբեմն՝ կապուղավորում), լիցքավորված տարրական մասնիկների կամ իոնների յուրահատուկ շարժում բյուրեղներում՝ ատոմական հարթություններով կամ առանցքներով կազմված «կանալներով»։ Համապատասխանաբար, մասնիկների կանալավորումը լինում է հարթ կամ առանցքային։ Քանի որ ատոմների միջուկներն ունեն դրական էլեկտրական լիցք, ուստի հարթ (առանցքային) կանալավորման դեպքում դրական մասնիկները, վանվելով, կատարում են տատանողական շարժում ատոմական հարթությունների (առանցքների) միջև, իսկ բացասականները՝ ձգվելով, մի հարթության (առանցքի) շուրջը։ Շարժման պարբերությունը հազարավոր անգամ մեծ է միջատոմային հեռավորությունից, և այդ հանգամանքը թույլ է տալիս մոդելային հաշվումների ժամանակ ընդունել, որ էլեկտրական լիցքը բյուրեղային հարթություններում (առանցքներում) բաշխված է ոչ թե ընդհատ, այլ հավասարաչափ։

Մասնիկների կանալավորումը տեղի ունի, եթե մասնիկի արագության ուղղությամբ և բյուրեղային հարթությամբ (առանցքով) կազմված անկյունը փոքր է որոշակի կրիտիկական անկյունից, որը կախված է բյուրեղի պարամետրերից, մասնիկի լիցքից և էներգիայից։ Կանալավորված դրական (բացասական) մասնիկների հետագծերն անցնում են միջուկներից ավելի մեծ (փոքր) հեռավորությամբ, քան չկանալավորված մասնիկներինը։ Դա հանգեցնում է մի քանի կարևոր հետևանքների.
# մասնիկների ատոմային և միջուկային երևույթները բյուրեղներում ուժեղ կախում են ցուցաբերում φ անկյունից։
# Կանալավորված դրական մասնիկների իոնացման կորուստներն ավելի քիչ են, հետնաբար՝ վազքի երկարություններն ավելի մեծ, քան չկանալավորված կամ համապատասխան բացասական մասնիկներինը։
# Կանալավորված բացասական մասնիկներն ավելի շատ բնութագրական ռենտգենյան ճառագայթներ են առաջացնում, քան չկանալավորված կամ համապատասխան դրական մասնիկները։

Տատանողական շարժման հետևանքով կանալավորված մասնիկներն առաջացնում են նոր տեսակի ճառագայթում, որի ինտենսիվությունը ռենտգենյան և γ-քվանտների հաճախականությունների որոշակի տիրույթում գերազանցում է արգելակման ճառագայթման ինտենսիվությանը։ Նոր ճառագայթման բնույթը հեշտ կլինի հասկանալ, եթե դիտարկվի հաշվարկման այնպիսի համակարգում, որտեղ կանալավորված մասնիկի միջին արագությունը հավասար է զրոյի։ Այդ համակարգից կանալավորված մասնիկը կդիտվի որպես դիպոլ, որն ունի իր դիպոլային ճառագայթումը։ Լաբորատոր համակարգի անցնելիս, Դոպլերի էֆեկտի հետևանքով ճառագայթումը դառնում է կոշտ U խստորեն ուղղված դեպի առաջ։

Մասնիկների կանալավորոման երևույթը կանխագուշակել է դեռես Շտարկը (1912 թվական), իսկ տեսականորեն «վերահայտնաբերվել» և փորձով դիտվել է 1960ական թվականներին։ Կանալավորված մասնիկների ճառագայթումը հայտնաբերվել է խորհրդային ֆիզիկոսների ջանքերով։ Այդ երևույթն արդեն կիրառվում է պինդ մարմնի և բարձր էներգիայի մասնիկների ֆիզիկայում, իսկ կանալավորված էլեկտրոնների ճառագայթումը կարող է ծառայել γ-քվանտների ինտենսիվ փնջեր ստանալու աղբյուր։

Կատեգորիա:Քիմիա
Կատեգորիա:Պինդ մարմնի ֆիզիկա
Կատեգորիա:Տարրական մասնիկների ֆիզիկա
Ուզունդարա

**Ուզունդարա** կամ **Հարսի [[պար]]**, հայկական ավանդական, ծիսական պարերից է։

## Ուզունդարա պարի ծագումնաբանությունը
Ուզունդարան հիմնականում պարվել է հարսանեկան արարողությունների ժամանակ։ Տարածված է հատկապես Արցախում։ Որպես ծեսի մաս կատարել են հարսնացուները և հարսները՝ նորահարսին պարի մեջ քաշելու արարողության ժամանակ։ Հետագայում կատարվել է նաև խնջույքների և տոնախմբությունների ժամանակ։ Պարաձևը կազմված է ոտ փոխելու, օձաձև և երկուս գնալ - երկուս դառնալու, թեթև թռիչքներով քայլերից, որոնք միացվում են կատարողի ընտրությամբ։ Շարժումները դանդաղ են, հանդիսավոր, ձեռքերի շրջանաձև, պտույտներով և խիստ կանացի, որոնք ընդգծում են կատարողի մարմնի ու շարժուձևի գեղեցկությունը։  Ուզունդարա բառը ադրբեջաներենում կազմվում է Ուզուն՝Uzun/նեղ/ և Դարա՝ Dərə/ձոր/ բառերից, սակայն հայկական աղբյուրներում պարի բացատրությունն այլ է։ Ըստ հայկական աղբյուրների՝ *Ուզուն* և *Դարա* բառերի բացատրությունը տրված է Հրաչյա Աճառյանի «Արմատական» և «Նոր Հայկազյան» բառարաններում։

Ուզուն բառն առաջացել է՝
# Ուզել բառից
# Ուզ՝ /հարսի և փեսայի գլխին դրվող ծաղկեպսակ/ բառից

Դարա բառն առաջացել է՝
# Դար բառից
# Դարան՝ թաքստոց, թաքուն բառից
 
Այսինքն՝ Ուզունդարա նշանակում է *գաղտնի պսակ դնել*։

## Ուզունդարան հայկական դիցաբանության մեջ
Հայոց դիցաբանության` տոտեմապաշտության մեջ օձն ունեցել է իր ուրույն դերը։ Ըստ շումերական առասպելի հայերին ստեղծել է Հայա (Շումերների հովանավոր աստվածը) աստվածը օձից և ըստ այդմ հեթանոս հայերը հավատում էին, որ գոյություն ունի 4 գլխանի օձ, որի մի ոչ թունավոր գլուխը խորհրդանշում էր հայ ժողովուրդը, մյուսը հայ ժողովրդին բարեկամ ժողովուրդների խորհրդանիշն էր, իսկ մյուս երկու թունավոր գլուխները հայերի թշնամիների խորհրդանիշն էին։ Թե ինչ կապ ունի Ուզունդարան այս առասպելի հետ տրվում է պարի բացատրության մեջ` այս պարում արտացոլվում է հայ կնոջ պայքարող ոգին, որ նա ամեն րոպե պատրաստ է տղամարդու նման կռվել, թեկուզև ոչ առանց զենք ու զրահի։ Պարի շարժումներն այնպիսին են, որ պարուհիները ձեռքերով և մարմնով կատարում են օձի գալարվելուն նման շարժումներ, այդ ձևով շեղելով օձին, այսինքն պարում նրանք կռվում են թշնամի օձի դեմ շեղելով իրենց հմայքով։

## Ծանոթագրություններ

Կատեգորիա:Հայկական պարեր
Աբդուս Սալամ

**Մուհամադ Աբդուս Սալամ** (, ) (), պակիստանցի ֆիզիկոս։

## Կյանք և գիտական գործունեություն
Ավարտել է Քեմբրիջի համալսարանը (1951)։ 1951-1954 թվականներին՝ Լահորի քոլեջի պրոֆեսոր, 1954-1956 թվականներին՝ Քեմբրիջի համալսարանի դասախոս, 1957 թվականից՝ Լոնդոնի համալսարանի պրոֆեսոր։ 1964 թվականից Տեսական ֆիզիկայի միջազգային կենտրոնի (Տրիեստ) տնօրենն էր։

Պակիստանի նախագահի խորհրդական գիտության հարցերով (1961), ՄԱԿ-ի գիտության և տեխնիկայի Կոնսուլտատիվ կոմիտեի անդամ (1963-1971), նախագահ (1971-1975)։

Աշխատանքները վերաբերում են քվանտային էլեկտրադինամիկային և տարրական մասնիկների տեսությանը։ Ուսումնասիրել է վերանորմավորման խնդիրները։ Սալամն առաջինն է ցույց տվել վերանորմավորման ենթարկվող տեսությունների կառուցման ուղիները։ Մշակել է թույլ և էլեկտրամագնիսական փոխազդեցությունների միասնական տեսություն։

Զբաղվել է նաև սիմետրիայի տեսությամբ և տարրական մասնիկների քվարկային մոդելով։ Լոնդոնի թագավորական ընկերության անդամ (1959)։ ԽՍՀՄ ԳԱ արտասահմանյան անդամ (1971)։

## Մրցանակներ և պարգևներ
* Նոբելյան մրցանակ (1979 թվական, Վայնբերգի և Գլեշոուի հետ։
* Ռոբերտ Օպենհեյմերի հիշատակի մրցանակ (1971 թվական)

## Ծանոթագրություններ

Կատեգորիա:Պակիստանցի ֆիզիկոսներ
Կատեգորիա:Պակիստանցի նոբելյան մրցանակակիրներ
Կատեգորիա:Ֆիզիկոսներ այբբենական կարգով
Կատեգորիա:20-րդ դարի ֆիզիկոսներ
Կատեգորիա:Տեսական ֆիզիկոսներ
Կատեգորիա:Ռուսաստանի գիտությունների ակադեմիայի արտասահմանյան անդամներ
Կատեգորիա:ԱՄՆ-ի գիտությունների ազգային ակադեմիայի արտասահմանյան անդամներ
Կատեգորիա:ԽՍՀՄ ԳԱ արտասահմանյան անդամներ
Կատեգորիա:Շվեդիայի գիտությունների թագավորական ակադեմիայի անդամներ
Կատեգորիա:Ամերիկյան փիլիսոփայական ընկերության անդամներ
Վասակ Պահլավունի (սպարապետ)

**Վասակ Պահլավունի**, Վասակ Հոլում (), Հայոց սպարապետ։

Գրիգոր Համզեի և Շուշանի որդին։ Հայոց իշխանաց իշխան,  Վահրամ Պահլավունու եղբայրը, Գրիգոր Մագիստրոս Պահլավունու հայրը։

Տիրել է Բջնիին և Նիգ գավառին։ 1021 թվականին, երբ Ատրպատականից Հայաստան ներխուժած դելմիկները (իրականում՝ վերջիններիս մոտ ծառայության անցած թուրքեր) ավերել են երկիրը, Վասակ Պահլավունին, առանց սպասելու բոլոր ուժերի համախմբմանը, մոտ 500 հեծյալով թշնամուն ճակատամարտ է տվել Քասաղ գետի ափին, Սերկևիլ կոչված լեռան մոտ։ Անհավասար մարտում Վասակ Պահլավունուն հաջողվել է ծանր կորուստներ պատճառել թշնամուն և նրան հարկադրել նահանջի։ Մարտում Վասակ Պահլավունու ցուցաբերած քաջությունը և հերոսական մահը տեղիք են տվել նրա մասին ավանդախառն պատմությունների հյուսմանը։

Կատեգորիա:Հայոց սպարապետներ
Կատեգորիա:Պահլավունիներ
Վասակ Իշխանի ավետարան

**Վասակ Իշխանի ավետարան**, 13-րդ դարի հայկական ձեռագիր մատյան։ Պահպանվում է Երուսաղեմի Սուրբ Հակոբյանց վանքի մատենադարանում (ձեռագիր № 2568)։ Ընդօրինակվել և պատկերազարդվել է Կիլիկիայի Հեթում Ա թագավորի եղբայր Վասակ իշխանի պատվերով։ Վասակ իշխանի և նրա Կոստանդին ու Հեթում Ա որդիների ընծայական նկարի տակ Հովհաննես Արքաեղբոր հիշատակագրությունը վկայում է այս ձեռագրի ազգակցությունը Հովհաննես Արքաեղբոր դպրոցի 1287 թվականի Ավետարանի (Երևանի Մեսրոպ Մաշտոցի անվան Մատենադարան, ձեռագիր № 197) հետ, որն ապացուցվում է որոշ տերունական նկարների պատկերագրական նմանություններով։

«Վասակ Իշխանի ավետարան» պատկերազարդել է «Կեռան թագուհու ավետարանի» մանրանկարչի դպրոցին պատկանող ծաղկող։ Ընծայական նկարը հայ մանրանկարչության մեջ առաջիններից է, որ մատնանշեց «Հրեշտակի հայտնությունը յուղաբեր կանանց», մանրանկարը 1260-1270 թվականներին պատկերազարդված «Վասակ իշխանի ավետարան»-ից (Երուսաղեմի Սուրբ Հակոբյանց վանք) նշում է արևմտյան արվեստից ուղղակի փոխառնված լինելը (Բարեգութ Աստվածամոր տիպը)։ Հայ նկարիչն այստեղ զուգորդել է բարեխոսության և հովանավորության թեմաները՝ հեռանալով եվրոպական օրինակներից։ Տերունական նկարները գտնվում են համապատասխան տեքստի կողքին՝ նկարված ազատ թերթի վրա, նրանցում շեշտվում է Քրիստոսի կյանքի հուզական կողմը։ «Կեռան թագուհու ավետարան»-ի տերունական մանրանկարների համեմատությամբ կան որոշ տարբերություններ՝ հորինվածքի, գործող անձանց թվի, կեցվածքների և այլնի միջև՝ բայց հագուստների ոսկեգիծ ծալքերի մշակումը, տիպաժները, բնանկարը (ժայռեր, բլուրներ ևն) մեծ հարազատություն ունեն։ Մատթեոսի ավետարանի տիտղոսաթերթի վրա Հեսեի ծառի պատկերումը, որ վաղուց հայտնի էր Արևմուտքում, առաջին և լավագույն օրինակներից է կիլիկյան մանրանկարչության մեջ։ Ձեռագիրն աչքի է ընկնում իր հարուստ լուսանցանկարներով, որոնք ներկայացնում են ընձյուղավոր տերևներով ու գալարներով շրջանակներ․ դրանց մեջ պատկերված են Քրիստոսի կյանքը ներկայացնող տեսարաններ։ Այս ձեռագիրն իր գրչությամբ և արվեստով առաջնակարգ տեղ է գրավում Սիսի արքայական դպրոցի շքեղ ձեռագրերի շարքում։

## Ծանոթագրություններ

## Արտաքին հղումներ
* Second Prince Vasak Gospel Book

Կատեգորիա:Հայ առաքելական եկեղեցու գրքեր
Կատեգորիա:Հայկական ձեռագրեր
Ֆեոդոր Վասիլև

**Ֆեոդոր Ալեքսանդրովիչ Վասիլև** (, ), ռուս նկարիչ։

## Կենսագրություն
Սովորել է Պետերբուրգի գծանկարչության դպրոցում, 1871 թվականին՝ Գեղարվեստի ակադեմիայում։ Վասիլևը խոր հետք է թողել ռուսական արվեստում։ Ստեղծել է ռոմանտիկ հուզականությամբ տոգորված բնանկարներ («Հոտի վերադարձը», «Անձրևից առաջ», «Ամպրոպից հետո», երեքն էլ՝ 1868-1869, Տրետյակովյան պատկերասրահ, Մոսկվա)։ 
[մինի|ձախից|Վերջալույս (էտյուդ), [Հայաստանի ազգային պատկերասրահ]]
Վասիլևի ստեղծագործության համար մեծ նշանակություն է ունեցել Ի․ Ե․ Ռևցինի հետ Վոլգայով շրջագայությունը․ ստեղծել է գունանկարներ և գծանկարներ («Վոլգայի տեսարան։ եռնանավեր», 1870, Ռուսական թանգարան, Սանկտ Պետերբուրգ)։ Վերադառնալով Պետերբուրգ՝ Վասիլևը կերտել է իր նշանավոր գործերից մեկը «Ձնհալ»-ը (1871, Տրետյակովյան պատկերասրահ)։ 1871 թվականին, թոքախտով հիվանդ, տեղափոխվել է Յալթա, ուր ստեղծել է էպիկական բնույթի «Թաց մարգագետին» 1872 և վերջին՝ «Ղրիմի լեռներում» (1873, երկուսն էլ՝ Տրետյակովյան պատկերասրահ) կտավները։ Վասիլևի ստեղծած «Ձնհալ» (1871, Տրետյակովյան պատկերասրահ, Մոսկվա) ստեղծագործությունում դրսևորվել է 1860-1870-ական թվականներին ռուս բնանկարի վարպետներին բնորոշ՝ բնապատկերը ոգեշունչ, հասարակական առաջադեմ իդեալների արտահայտություն դարձնելու ձգտումը։

## Ծանոթագրություններ

Կատեգորիա:Ռուս նկարիչներ
Կատեգորիա:1850 ծնունդներ
Կատեգորիա:1873 մահեր
Կատեգորիա:Ռուս բնանկարիչներ
Կատեգորիա:19-րդ դարի ռուս նկարիչներ
Վասիլիկներ

**Վասիլիկներ**, **Բազիլիկներ** (), բյուզանդական իրավունքի վերջին կոդիֆիկացիան, ավարտվել է 890 թվականին, Լևոն VI Իմաստասերի օրոք։ Բաղկացած է 60 գրքից։ Հիմքում ընկած են հիմնականում Հուստինիանոսի կոդիֆիկացիան, Պրոքեյրոնը (πρόχειρος - ձեռքի տակ եղած), բյուզանդական քաղաքացիական, քրեական, մասնակիորեն՝ դատական և եկեղեցական իրավունքի որոշ հիմնական ինստիտուտների կոդիֆիկացիան, որն իրագործվել է Վասիլ I-ի հրամանով, 879 թվականին՝ որպես ոչ պաշտոնական ժողովածու։ «Վասիլիկներ»-ի ուշ շրջանի ընդօրինակություններում մեջբերումներ կան 11-12-րդ դարերին բյուզանդական իրավաբանների երկերից։ «Վասիլիկներ»-ն արտացոլել են գյուղացիների շահագործումը, օրինականացրել ճորտատիրությունը, վերացրել մասնավոր հողատիրության խոշորացման սահմանափակումները և այլն։

## Տես նաև
* Կորպուս յուրիս ցիվիլիս

Կատեգորիա:Բյուզանդական կոդիֆիկացիա
Կատեգորիա:Օրենսգրքեր
Կատեգորիա:Միջնադարյան իրավունք
Սերգեյ Վասիլկովսկի

**Սերգեյ Իվանովիչ Վասիլկովսկի** (), ուկրաինացի նկարիչ։

## Կենսագրություն
1876-1885 թվականներին սովորել է Պետերբուրգի Գեղարվեստի ակադեմիայում։ Հեղինակ է ուկրաինական քնարական, էպիկական բնանկարների, ժանրային պատկերների, Ուկրաինայի պատմությանը նվիրված նկարների («Կազակն ու աղջիկը», 1894, Խարկովի Գեղարվեստական թանգարան, «Կազակների երթը», 1917, մասնավոր հավաքածու, Կիև), Պոլտավայի զեմստվոյի շենքի համար ստեղծված 3 պաննոների (1902-1908), ոչնչացել են Հայրենական մեծ պատերազմի տարիներին), «Հին Ուկրաինայի եղելություններից» 1900 և «Ուկրաինական զարդա-Ա․ Ա․ Վասիլյան Վ․ Մ․ Վասնեցով պատկերի մոտիվներ» (1912, երկուսն էլ Ն․ Ս․ Սամոկիշի ընկերակցությամբ) ալբոմների։

## Ուսումը
Սերգեյը կերպարվեստի առաջին հմտությունները ստացել է Խարկովի դպրոցում։ Նրա ուսուցիչն է եղել Դմիտրի Բեզպերչիյը 1825-1913 թվականներին։

## Հայտնի աշխատությունները
* «Գարուն» 1885
* «Լանդշաֆտ», 1886
* «Կաքավ որսի համար», 1888
* «Հարևանա Խելոսը, Իսպանիայում», 1888
* «Կաղակներ բողոքը», 1888
* «Թիկնազորային», 1890
* «Լեռնային կազակներ», 1890
* «Կազակական դաշտ», 1890
* «Կուբան»

## Պատկերասրահ

Պատկեր:VasilikovskiiMelnica.jpg
Պատկեր:Sergiy_Vasylkivskiy-_Vesnianyi_den.jpg
Պատկեր:VaslkivskyStorozhaZaporozkihVolnostey.jpg
Պատկեր:Sergiy Vasylkivskiy- Zaporozh.jpg
Պատկեր:Sergiy_Vasylkivskiy-_Okolycia.jpg
Պատկեր:VasilikovskiiKosakvstepi.jpg
Պատկեր:Vesna v Ukraine.jpg
Պատկեր:Vasylkivsky kozachyi picket.jpg


## Ծանոթագրություններ

## Գրականություն
* *Огієвська І.* Сергій Іванович Васильківський. - К.։ Наукова думка, 1980. - 164 с.
* *Безхутрий М. С.* І. Васильківський. Нарис про життя та творчість. - К.,1954.
* Сергій Васильківський։ Альбом. - К.,1987.
* *Ласка І. М.* Сергій Васильківський.

Կատեգորիա:Ուկրաինացի նկարիչներ
Կատեգորիա:Ուկրաինացի արվեստագետներ
Կատեգորիա:Ռուսական կայսրության նկարիչներ